עם פרוץ מלחמת העולם הראשונה הוא מונה לסגן מפקד הקורפוס ה-13, וב-25 באוגוסט 1914 מונה היגל למפקד קורפוס המילואים ה-26, אשר הוקם כחלק מהגל השני של הגיוס במלחמת העולם הראשונה. הקורפוס נטל חלק בקרב איפר הראשון, ובאפריל 1915 לחם בקרב איפר השני. בשנת 1916 לחם הקורפוס במהלך הקרב על הסום כחלק מהארמייה השנייה, ובאפריל 1917 תפס עמדות באזור שמפאן בשם "קבוצת דורמואז". על פעולותיו במלחמה קיבל היגל את עיטור הפור לה מריט ואת עיטור מסדר העיט האדום, וב-6 במרץ 1918 הוא פרש לביתו. לאחר המלחמה התגורר היגל בנוננאו, עד מותו ב-4 בינואר 1928.